Hér getur þú lesið orð dagsins á hverjum degi , orðin koma frá Lestri Dagsins á www.biblian.is Með því að fara inn á www.biblian.is getur þú dregið þér mannakorn , flett upp í Biblíunni og lesið hana í heild sinni . Orð dagsins Réttlátur dómur Guðs 1 Því hefur þú , maður , sem dæmir , enga afsökun hver sem þú ert . Um leið og þú dæmir annan dæmir þú sjálfan þig því að þú , sem dæmir , fremur hið sama . 2 Við vitum að Guð dæmir þá með réttu sem slíkt fremja . 6 Hann mun gjalda sérhverjum eftir verkum hans , 7 þeim eilíft líf sem leita vegsemdar , heiðurs og ódauðleika með staðfestu sinni í góðri breytni 8 en reiði og óvild hinum sem stjórnast af eigingirni , óhlýðnast sannleikanum en þjóna ranglætinu . 9 Þrenging og angist kemur yfir sérhverja mannssál er illt fremur , yfir Gyðinginn fyrst en einnig alla aðra . 14 Þegar heiðingjar , sem þekkja ekki lögmál Móse , gera það eftir eðlisboði sem lögmál Guðs býður , þá eru þeir sjálfum sér lögmál þótt þeir hafi ekki neitt lögmál . 15 Þeir sýna að krafa lögmálsins er skráð í hjörtum þeirra með því að samviska þeirra ber þessu vitni og hugrenningar þeirra sem ýmist ásaka þá eða afsaka . 16 Þetta verður á þeim degi er Guð dæmir hið dulda hjá mönnunum samkvæmt fagnaðarerindi mínu sem ég hef þegið af Jesú Kristi .